Gustav Adolf Gerhard

Gustav Adolf GERHARD (naskiĝinta la  en Konstanz, mortinta la  en Vieno) estis germana filologo klasika.

 Vivo 
Gerhard studis klasikan kaj germanan filologiojn en Hejdelbergo ekde 1896 ĉe Erwin Rohde, Kuno Fischer kaj Otto Crusius. Laŭ propono de Crusius li verkis la verkon Epistolaris apud Graecos formae historia, kiu premiitis en 1899. Ĝin li prezentis plilongigita kiel disertaĵon germanlingvan sub la titolo Untersuchungen zur Geschichte des griechischen Briefes en la 1901-a jaro. En 1902 li trapasis sian ŝtatan ekzamenon je rajtiĝo instruista. En 1907 Gerhard estis prova kandidato en gimnazio hejdelberga kaj de decembro 1907 ĝis printempo 1908 li gimnaziprofesoris je Tauberbischofsheim. En 1907 li habilitiĝis en Hejdelbergo per la verko Phoinix von Kolophon laŭ sugesto de Albrecht Dieterich. En 1911 li ricevis la titolon de lektoro en Hejdelbergo; en 1913 li iĝis lektoro kaj en 1918 orda profesoro ĉe la Ĉernivca Universitato. Li mortis pro Hispana gripo.

 Graveco 
Liaj ĉefaj atingoj kuŝis en la fako de papirusologio, ĉefe en la taksado de la posedaĵo de la papirusa kolekto de la hejdelberga universitatbiblioteko, al kiu li estis asociita inter 1901 kaj 1913. Krom la menciitan Fenikson de Kolofono kaj aliajn ptolemeajn homerajn papirusojn li redaktis Gnomai des Chares, fragmenton de Perikeiromene de Menandro. Instigis lin Otto Gradenwitz, kun kiu li laboris pri juraj papirusoj, okupiĝi pri dokumentaj papiroj. Gerhard skribis por la famega fakenciklopedio Paulys Realencyclopädie der classischen Altertumswissenschaft artikolojn pri Herodas, Hiponakso, jambografoj kaj Kerkidas. Dum la lastaj jaroj li ĉefe interesiĝis pri demandoj de greka tragedio.

 Aliaj verkoj 
 Ein neuer juristischer Papyrus der Heidelberger Universitätsbibliothek (kun Otto Gradenwitz), ĉe: Neue Heidelberger Jbb. 12, 1903, p. 141-183
 Glossierte Paulusreste im Zuge der Digesten (kun Gradenwitz), ĉe: Philologus 62, 1904, p. 95-124
 Zum Heidelberger Digestenpapyrus, ĉe: Philologus 66, 1907, p. 477-480
 Zu Menanders Perikeiromene, ĉe: Philologus 69, 1910, p. 10-34
 Prolog des Persius, ĉe: Philologus 72, 1913, p. 484-491
 Satura und Satyroi, ĉe: Philologus 75, 1918, p. 247-273
 Phoinix von Kolophon (tekstoj kaj komento), 1909;
 Ptolemäische Homerfragmente, 1911
 Ein Heidelberger Fragment aus Menanders Perikeiromene, ĉe: SB d. Heidelberger Ak. d. Wiss., phil.-hist. Kl. 2/4, 1911
 Ein gräko-ägyptischer Erbstreit aus dem 2. Jh. vor Chr., ĉe: SB d. Heidelberger Ak. d. Wiss., phil.-hist. Kl. 2/8, 1911
 Charetos gnomai, ĉe: SB d. Heidelberger Ak. d. Wiss., phil.-hist. Kl. 3/13, 1912
 Ein dogmatischer Arzt des 4. Jh., ĉe: SB d. Heidelberger Ak. d. Wiss., phil.-hist. Kl. 4/13, 1913
 Der Tod des großen Pan, ĉe: SB d. Heidelberger Ak. d. Wiss., phil.-hist. Kl. 6/5, 1915
 Zur Legende des Kynikers Diogenes, ĉe: Archiv f. Rel.wiss. 15, 1912, p. 388-408; 17, 1914, p. 335-336
 Ein hellenister Jambos, ĉe: Wiener Stud. 38, 1916, p. 35-53

 Fonto 
Baader, Gerhard, "Gerhard, Gustav Adolf", ĉe: Neue Deutsche Biographie 6 (1964), p. 277-278 (tie ĉi interrete)

 Eksteraj ligiloj 
 Vikifontaro
 Phoinix von Kolophon

Kategorio:Ĉernivco
Kategorio:Germanaj profesoroj
Kategorio:Germanaj klasikaj filologoj
Kategorio:Germanaj pedagogoj
Kategorio:Germanaj papirusologoj